open-index/open-wikipedia-markdown huggingface dataset:
Hvitevare

**Hvitevarer** er en samlebetegnelse for kjøkkenapparater som kjøleskap, frysebokser, komfyrer, kjøkkenvifter; videre vaskemaskiner, tørketromler og tørkeskap, og så videre. Uttrykket oppsto fordi disse apparatene i tiden etter den annen verdenskrig nesten utelukkende hadde blitt fremstilt av hvit-emaljert stål eller jern. Betegnelsen brukes særlig i elektroforretninger, til forskjell fra brunevarer, som er elektriske lydanlegg, radio- og fjernsynsapparater og liknende. 

I Norge kan man, av miljømessige hensyn, levere utrangerte hvitevarer til alle som forhandler denne type produkter, uten krav om nykjøp. Retur- og gjenvinningsordningen finansieres med en egen miljøavgift på alle såkalte EE-produkter.

Betegnelsen hvitevare har skiftet betydning de senere årene, og ble tidligere brukt om ufargede tekstiler, som for eksempel sengetøy.

## Se også
* Brunevarer
* Kortevarer
* Ceced

## Referanser
Vauxhall and I

***Vauxhall and I*** er et album av den britiske artisten Morrissey. Albumet ble gitt ut i 1994 og blir sammen med *[[Your Arsenal]]* ansett som hans beste utgivelser. 

## Sporliste
#«Now My Heart Is Full» – 4:57
#«Spring-Heeled Jim» – 3:47
#«Billy Budd» – 2:08
#«Hold on to Your Friends» – 4:02
#«The More You Ignore Me, the Closer I Get» – 3:44
#«Why Don't You Find Out for Yourself» – 3:20
#«I Am Hated for Loving» – 3:41
#«Lifeguard Sleeping, Girl Drowning» – 3:42
#«Used to Be a Sweet Boy» – 2:49
#«The Lazy Sunbathers» – 3:08
#«Speedway» – 4:30

## Eksterne lenker
*
Baltoro Muztagh

**Baltoro Muztagh** er en stor fjellkjede på grensen mellom Pakistan og Kina. Den er en del av Karakorum-kjeden, og ligger nord og øst for Baltoro-breen.

Baltoro Muztagh er en av verdens mest spektakulære fjellkjeder, og har fire fjell over 8&nbsp;000-meter innenfor sitt område: K2, Gasherbrum I, Broad Peak og Gasherbrum II. I tillegg ligger en hel rekke dramatiske og slående fjellformasjoner i denne fjellkjeden, som Muztagh Tower, Uli Biaho og Trango Towers.

## Referanser


## Eksterne lenker
*
Ushi

***Ushi*** er et norsk humorprogram med Jasmin Aasland som gikk på TVNorge i 2003. Serien bestod av en rekke narreintervjuer med norske kjendiser. Det hele var iscenesatt av Aasland, som for anledningen var utkledd som en japansk reporter, tilsynelatende fra japansk frokost-TV. Bruken av skjult kamera var sentralt i programkonseptet. Jon Schau og Edward Schultheiss var med og assisterte intervjueren.

Serien var basert på 60 intervjuer med kjendiser som ble gjennomført høsten 2002. Bare en del av dem ble vist i serien.

Serien hadde nederlandsk opphav. En dansk versjon ble også produsert.

## Seertall og mottakelse
Premieren ble sett av 254&nbsp;000, noe som utgjorde 17,5 % av seerne.

Programmet ble dårlig mottatt av VGs TV-anmelder.

## Intervjuobjekter
De kjendisene som ble lurt i serien var Carola, Kjetil Andre Aamodt, Thorbjørn Jagland, Kathrine Sørland, Petter Nome, Martin Schancke, Gørild Mauseth, Toppen Bech, Kim Kolstad, Leif A. Lier, Ellen Horn, Harald Stabell, Ine Marie Eriksen, Jan Eggum, Jostein Gaarder, Susan Badrkhan, Kristin Frogner, Nils Ole Oftebro og John Ertzgaard.

## Referanser
Evangeliesalen Berøa

**Evangeliesalen Berøa** eller **Pinsemenigheten Berøa** er en pinsemenighet i Oslo. Menigheten har en lang historie med røtter i vekkelsesbevegelsen i 1880-årene. Menigheten hadde 448 tilskuddstellende medlemmer i 2019 og er engasjert i Centrum TV. 

## Historie
Evangeliesalen Berøa har røtter tilbake til to ulike menigheter eller misjoner i Oslo. Den ene går tilbake til Plymouthbevegelsen, som etablerte seg som *Menigheten Berøa*, i Oslo i 1895. Den andre går tilbake til Kristiania Fellesmisjon i 1880-årene. Rundt 1908 (? 1916) ble en ny virksomhet av Kristiania Fellesmisjon etablert i byen, en ny familiemenighet med en sterke indre åndelige og sosiale bånd og der misjonsarbeid var sentralt. Fordi de la vekt på at hele familien skulle være med, vokste det frem et rikt barnearbeid. I 1908 ble en søndagsskole grunnlagt. 

I 1922 ble *Menigheten Berøa* og *Kristiania Fellesmisjon* enige om å slå seg sammen til en menighet under navnet *Kristiania Fellesmisjon Berøa*. Den bestod av 200 medlemmer. Sammenslutningen var ikke helt problemfri, blant annet fordi menighetene hadde ulike dåpssyn, noe som førte til at flere etter hvert trakk seg vekk. I 1929-30 ble menigheten reorganisert, med navnet *Menigheten Berøa*. Den praktiserte det baptistiske dåpssyn. De medlemmer fra tidligere som ikke hadde vært døpt som troende, fikk fortsette å ha sitt medlemskap. Dermed ble begge dåpssyn representert i en overgangsperiode. 

Etter ble virksomheten preget av pinsevekkelsen, og i 1939 fikk menigheten sin tilknytning til den norske Pinsebevegelsen, med navnet *Pinsemenigheten Berøa*. 

Ved årsskiftet i 1945 talte menigheten 500 medlemmer og menigheten opplevde en spesiell tid med vekkelse. 

På begynnelsen av 1990-tallet ble menigheten preget av en sterk utadvendt virksomhet i samarbeid med Evangeliesentrene. Lise og Ludvig Karlsen var  forstanderpar fra 1990 og fram til 2004. I denne perioden ble mer enn 650 medlemmer blitt lagt til menigheten, de fleste ved dåp.

## Misjon
Evangeliesalen Berøa er engasjert med misjonsarbeid i Israel, Filippinene og Kenya.

## Referanser


## Kilder
* Brox, Torill F. (redaktør). 2009. *Årbok 2009. For Pinsebevegelsen i Norge.* Korsets Seier Publikasjoner AS

## Eksterne lenker
* www.evangeliesalen-beroa.no/ – hjemmeside
Overhøyde

**Overhøyden** i et bestand er gjennomsnittshøyden på 10 groveste trærne per daa. Den er en del høyere enn gjennomsnittshøyden og brukes som utgangspunkt for å finne bonitet og volum i skogen.
Veddemålet

***Veddemålet*** er en norsk eventyrserie for barn og unge som gikk på NRK1 i 2004. Serien handler om fire søskenbarn som er på sommerferie med foreldrene sine på Sørlandet. En dag finner de et mystisk skipsvrak på havbunnen. Serien var resultat av et samarbeidsprosjekt mellom Nordisk film, Yle, SVT og DR for NRK. Serien ble sendt på lørdager, like etter Barne-TV.

Serien ble i 2005 etterfulgt av *[[Skattejakten (TV-serie 2005)|Skattejakten]]*.

## Om serien
Siw (15), Sigge (10), Katta (13) og Jarle (14) er søskenbarn, og nå skal de på sommerferie sammen med foreldrene sine på Sørlandet. Siw og Sigge bor i Sverige, Jarle og Katta i Norge. De fire er flinke til å fridykke, og snart oppdager de et mystisk vrak på sjøbunnen. De finner ut at de trenger skikkelig dykkerutstyr for å utforske mer, og sniker seg til å låne foreldrenes utstyr uten lov. Det klarer de ikke uten å bli oppdaget. Det hele ender i en krangel om fedrene skal gi barna et skikkelig dykkerkurs eller om de skal dra på fisketuren de egentlig hadde planlagt. Resultatet blir et veddemål utenom det vanlige. Fedrene lover å avlyse fiskeplanene og heller hjelpe til med dykkingen dersom ungdommene klarer å fiske seks fiskeslag til «Oldemors Fiskesuppe». 

## I rollene
*William Svedberg 	... Sigge Sterner
*Sally Frejrud Carlsson ... Siw Sterner
*Ingrid Unnur Giæver ... Katta Sterner
*Niklas James Knutsen ... Jarle Sterner
*Guri Johnsen ... Ruth Sterner
*Gisken Armand ... Ingrid Sterner
*Peter Andersson ... Ulf Sterner
*Michael Nyquist ... Are Sterner

## Eksterne lenker
*
Morten Finstad

**Morten Finstad** (født 24. mai 1967 i Fredrikstad) er en norsk ishockeyspiller. Han har spilt hele sin karriere i Stjernen og har spilt totalt 863 kamper for laget fra Fredrikstad. I disse kampene har han scoret 934 poeng, fordelt på 424 mål og 510 målgivende pasninger. Han vant Gullpucken i 1998. Finstad deltok under vinter-OL for Norge i 1994 på Lillehammer.

## Eksterne lenker
*
Eldor

**Eldor** er både et mannsnavn og et etternavn. I Norge var det 1. januar 2009 rundt 50 personer hadde dette som første eller eneste fornavn, og rundt 60 som hadde det som etternavn. Navnet kan være dannet som en variant av *Elder*, et gammelengelsk navn som betyr «eldre trær».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Eldor Bjerke, norsk prosjektleder i Buskerud Bondelag
* Eldor Martin Breckan, norsk journalist og oversetter
* Eldor A. Paul, amerikansk forsker

## Se også
* Eldar

## Referanser


## Eksterne lenker
*
Leksands IF

**Leksands Idrottsförening Ishockey** er en ishockeyklubb i Leksand i Sverige. Klubben har fans over hele Sverige fordi klubben var 50 strake sesonger i svensk eliteserie selv om tettstedet Leksand bare har 5.000 innbyggere.

Leksand spilte i Elitserien sammenhengende fra 1951 til 2001. De største merittene er fire svenske mesterskap (1969, 1973-1975) og tre seriemesterskap (1980, 1994, 1997).

Leksand satset stort på å komme tilbake til Elitserien etter nedrykket, og klarte det på første forsøk både i 2002 og i 2005 etter et nytt nedrykk. Men siden høsten 2006 har Leksand spilt i Allsvenskan, til tross for enorm satsing på opprykk, blant annet ved å hente NHL-legenden Ed Belfour.

Nordmennene Tore Vikingstad, Trond Magnussen, Jonas Andersen, Pål Johnsen og Andreas Martinsen har spilt for klubben,  .

## Eksterne lenker
*
Verdensmester

:*For mesterskapstittelen se: [[VM]]*

***Verdensmester*** er en norsk interaktiv TV-quiz med Jon Michelet som gikk på NRK2 fra 2001 til 2002. Dette programmet var en quiz der geografi var hovedtema. Konseptet gikk ut på at to deltakere kjempet om "verdensherredømmet", der hovedpremien er en reise jorda rundt. Med hvert sitt verdenskart skulle duellantene plotte inn en sirkel ved det geografiske punktet programlederen gav ledetråder til. De kunne snevre inn svaret ved å minske sirkelen (det gav flest poeng) - eller forstørre den hvis de følte seg usikre. Etterhvert kunne også seerne delta. Dette gjaldt i første omgang de seerne som hadde digitalt abonnement hos Canal Digital. Dette var det første interaktive programmet hos NRK.

Premieren ble sett av 42 000, noe som gav en markedandel på tre prosent. Tallene ble ansett som gode, tatt i betraktning de lave seertallene som NRK2 hadde hatt.

## Referanser
Henrik Smångs

**Henrik Smångs** (født 19. januar 1976 i Siljansnäs, Sverige) er en svensk ishockeykeeper. Han spiller for Sparta Warriors i den norske Get-ligaen. Moderklubben er Leksands IF og han har også spilt i Mora IK, Tupelo T-rex, Arkansas River Blades, Borlänge HF. Draftet av Winnipeg Jets i 1994.

## Referanser


## Eksterne lenker
*
Den onde greven

***Den onde greven (A Series of Unfortunate Events)*** er en bokserie skrevet av den amerikanske forfatteren Daniel Handler under pseudonymet Lemony Snicket. Den handler om søsknene Sunny, Klaus og Violet Baudelaire som mistet foreldrene da huset deres brant ned. På grunn av en stor arv blir de forfulgt av grev Olaf, en grisk og grådig skuespiller som prøver å få tak i formuen deres.

Bokserien er skrevet i den fiktive Lemony Snickets forfatterstemme, og bærer preg av gotisk historiefortelling, absurdisme og sarkasme, med mange kulturelle og litterære referanser og en svært utydelig historisk setting.

Filmen En serie uheldige hendelser fra 2004 er basert på de tre første bøkene, regissert av Brad Silberling og har Jim Carrey i hovedrollen. Den fikk gode kritikker, men gjorde det ikke godt nok på kino til å fortsette den planlagte filmserien. I 2017 begynte en TV-serie basert på bøkene, produsert for Netflix med Daniel Handler som hovedforfatter, og Barry Sonnenfeld som produserende regissør.

Bokserien ble utgitt i Norge ved Cappelens forlag, oversatt av Aleksander Melli (bok 1-2), Karoline Melli Thomassen (bok 3-5) og Tor Edvin Dahl (bok 6-13). Bortsett fra den siste boka har alle bøkene 13 kapitler. Serien består av følgende bøker:

#*En grufull begynnelse* (*The Bad Beginning*)
#*Krypdyrkammeret* (*The Reptile Room*)
#*Iglene i innsjøen* (*The Wide Window*)
#*Den mystiske mølla* (*The Miserable Mill*)
#*Den skrekkelige skolen* (*The Austere Academy*)
#*Den skjulte sjakten* (*The Ersatz Elevator*)
#*Den beksvarte byen* (*The Vile Village*)
#*Det horrible hospitalet* (*The Hostile Hospital*)
#*Tragedie på tivoli* (*The Carnivorous Carnival*)
#*Den frosne fossen* (*The Slippery Slope*)
#*Den grusomme grotten* (*The Grim Grotto*)
#*Den tolvte trussel* (*The Penultimate Peril*)
#*Slutten* (*The End*)

## Referanser
Tak (andre betydninger)

**Tak** eller *'TAK* kan referere til:

* Tak (arkitektur), øverste del av en bygning
* Tak (provins) i Thailand
** Tak (by) i provinsen Tak
* Tak (rapper) musiker fra Styles of Beyond og Fort Minor
* TAK, signatur for tegneserieskaperen Terje André Kretz
Islamic Cultural Centre Norway

**Islamic Cultural Centre Norway** (**ICC**) er en norsk muslimsk organisasjon. 

ICC ble stiftet i 1974. De er medlem av paraplyorganisasjonen Islamsk Råd Norge, og har som mål å bedre forståelsen mellom muslimer og ikke-muslimer ved å øke kunnskapen om islam i Norge. 

ICC åpnet den første moskeen i Norge, i 1974. De hadde et medlemstall i 2017 på 4425 medlemmer .  

## Referanser


## Eksterne lenker
*
Joint

**Joint**, eller **cannabissigarett**, er en sigarett som inneholder cannabis (marihuana eller hasj). Den rulles vanligvis for hånd med sigarettpapir, men kan også være maskinrullet. I noen tilfeller benyttes alternative materialer, som brunt papir, tomme sigaretthylser eller annet tilgjengelig papir. I industrialiserte land er ferdigproduserte rullepapir vanligst, og disse finnes i ulike størrelser og materialer, som rispapir, hamp og lin, samt med smaksvarianter.

Størrelsen på en joint kan variere, men den inneholder typisk mellom 0,25 og 1 gram cannabis. Tobakk tilsettes ofte, særlig i Europa. Røyking av cannabis, i likhet med tobakk, medfører helserisiko, både for brukeren og for personer som utsettes for passiv røyking.

## Referanser


## Eksterne lenker
*
Egenkapital

**Egenkapital** (engelsk: *equity*) er den del av et foretaks kapital som tilhører eierne; dette være seg personlige eiere, aksjonærer eller andelshavere, eller foretaket selv om det er en selveiende institusjon. Egenkapital er kapital som eierne i virksomheten selv har skutt inn, eller som er blitt tjent opp gjennom drift, og deretter gjeninvestert i bedriften. Egenkapital bestemmes som:
: \text{Egenkapital} = \text{eiendeler} - \text{gjeld} 

I regnskapets balanse inngår egenkapital i passivasiden, sammen med eventuell gjeld. Egenkapital deles der videre inn i innskutt egenkapital, og opptjent egenkapital. Innskutt egenkapital består av kapital skutt inn av eierne selv. Opptjent egenkapital består av overskudd som eierne bestemmer skal holdes igjen i selskapet, og ikke tas ut som utbytte. Når man skal vurdere om egenkapitalen er forsvarlig skal man ta utgangspunkt i den reelle egenkapitalen og ikke den balanseførte.

Egenkapital blir gjort opp hvert år i forbindelse med årsregnskapet ved årsslutt. I selskaper med begrenset ansvar, som aksjeselskaper, deles egenkapitalen i aksje- eller andelskapital som eierne har innbetalt, og fondskapital som er oppsparte gevinstmidler.

## I aksjeselskap
For aksjeselskaper finnes det bestemmelser om at selskapene skal ha en forsvarlig egenkapital. Aksjelovens §&nbsp;3-4 sier at et AS eller ASA skal «til enhver tid ha en egenkapital som er forsvarlig ut fra risikoen ved og omfanget av virksomheten i selskapet». Dersom egenkapitalen er lavere enn det som regnes forsvarlig, eller blir mindre enn halvparten av aksjekapitalen, har styret i selskapet en handleplikt (Aksjeloven §&nbsp;3-5). Dette innebærer plikt til å straksbehandle saken, innkalle til (ekstraordinær) generalforsamling innen rimelig tid og forslag til tiltak. Det kan være straffbart å ikke overholde handlepliktsreglene. Kravet om forsvarlig egenkapital kan ha betydning for om det kan betales utbytte til aksjonærene, om selskapet kan kjøpe egne aksjer eller om det er mulig å foreta en kapitalnedsettelse.

## Regnskapsloven
Ifølge Regnskapsloven skal alle endringer i egenkapitalen forklares nøye, og dessuten skal opptjent egenkapital spesifiseres.

## Annen bruk
Enkelte banker og investeringsselskaper tilbyr *egenkapital*. Det vil i praksis si at de kommer inn på eiersiden i selskapet.

Ved boligkjøp angir «egenkapital» den delen av boligens verdi som kjøperen dekker selv.

## Referanser
Valdemars slott

**Valdemars slott** er en bygning som ligger på øya Tåsinge rett sør for Fyn, cirka fem kilometer fra Svendborg. Slottet ble bygget i årene 1639&ndash;1644 av kong Christian IV til sin sønn Valdemar Christian ved arkitekt Hans van Steenwinckel den yngre.

Slottsanlegget er bygget rundt en kunstig sjø med hovedbygning i barokkstil og rokokko sidebygninger. I 1678 fikk admiral Niels Iuel slottet i gave av kongen som takk for skipene han erobret fra Sverige i slaget ved Køge bukt. Det har vært i slektens eie siden dengang. Slottet ble ødelagt av svenskene i 1658, men bygget opp igjen i barokkstil i årene 1678&ndash;1682 av den nye eieren. Slottsanlegget ble utvidet i årene 1754&ndash;1755 av daværende eier Niels Juel d.y., og det var arkitekt G.D. Tschierscke som sto for arbeidene.

Valdemars slott ble fredet i 1918, fredningen omfatter elleve bygninger. 

Slottet består av en hovedbygning, to porthus med klokketårn, flere uthus og en tepaviljong mot sjøen. I hovedbygningen ligger et *slotts- og herregårdsmuseum* med 21 rom og saler fylt med antikviteter og andre gjenstander. Loftet inneholder et *jakt- og trofémuseum* som hører til Europas største. I en av sidebygningene ligger *Danmarks Legetøjsmuseum* og *Danmarks Museum for Lystsejlads*. Leketøysmuseet inneholder en stor samling leketøy fra de siste 125 år og omfatter tusenvis av leker, bøker, modellhobby og tegneserier. Det har også et stort Märklin-modelljernbaneanlegg. Formålet med *Danmarks Museum for Lystsejlads* er å bevare Danmarks maritime kulturarv innenfor seilsport og båtbygging. Museet ble innviet av prins Henrik av Danmark 2. juni 1996. Slottet inneholder også en gourmetrestaurant og en kafé, *Æblehaven.*

Slottet har en 18-hulls mini-golfbane med kunstgress. Slottet kan leies for bryllupsfester, gallafester og konferanser.

## Galleri

Valdemars Slot.jpg|*Hovedbygningen ca. 1870*
Waldermars Slot TRS 060930 256.jpg|*Porthus 1*
Valdemars Slot TRS 060930 259.jpg|*Porthus 2*
Valdemars Slot TRS 060930 261.jpg|*Uthus og tepaviljongen*


## Referanser


## Eksterne lenker
* Valdemars Slot nettside (dansk)
Lekeplass

**Lekeplass** er et avgrenset sted eller areal utendørs, opparbeidet eller naturlig, som er tilrettelagt for at barn kan leke der. Lekeplassene er vanligvis åpne for alle. De er utstyrt med sandkasser og lekeapparater, for eksempel en eller flere husker, vipper, sklier og klatrestativer. Lekeplasser ligger ofte i nærheten av boområder på tettsteder og i byer, men kan også være anlagt i forbindelse med skolegårder, barnehager, offentlige parker, åpne turarealer og kjøpesentre der barn og familier ferdes. Området rundt apparatene kan være inngjerdet, og bakken dekket med sand, gress eller asfalt. Lekeplasser kan også inneholde ballspillbaner og benker.

Lekeplasser kan ha stor betydning for bomiljøet. 

Girl-boy-seesaw.jpg|Barn som leker på en vippe på en lekeplass med lekeapparater og sand på bakken for å unngå skader ved fall.
Children’s playground - Suspension bridge.jpg|Tretårn og hengebro i en tysk lekepark.
Lekestativ på rasteplassen på E6 ved Andelv.jpg|Lekestativ på rasteplassen på E6 ved Andelva (2012).
Longyearbyen playground and school.jpg|Lekeplass utenfor barnehagen og skolen i Longyearbyen på Svalbard (1994).
Seattle - Broadway Playfield, circa 1910.gif|*Broadway Playfield*, en offentlig lekeplass i Seattle i USA omkring 1910.
Bundesarchiv Bild 183-26012-0004, Eisenhüttenstadt, Kindergarten I, Sandkasten.jpg|Lek i ei sandkasse ved en barnehage i Eisenhüttenstadt 1954. Eisenhüttenstadt var den første planlagte «sosialistiske byen» i Øst-Tyskland. Byen het opprinnelig *Stalinstadt* og ble anlagt med bolig- og fritidsområder tilknyttet stålverket der.
1950s Afghanistan - Mothers and children at a city playground.jpg|Mødre og barn på lekeplass i Afghanistan i 1950-årene.
Lekmodul på lekplats - Ystad-2019.jpg|En lekemodul på en lekeplass i Ystad 2019, den gule trakten er koblet til en lignende på den andre siden, slik at barna kan snakke med hverandre, det er også et spotlight å skinne på, det fargerike underlaget er myk gummiasfalt.


## Se også
* Barnehage
* Lek
* Lekeapparater
* Lekerom
* Park

## Eksterne lenker
* 
* Kunnskapsdepartementet 2006: ''Veileder for utforming av barnehagens utearealer''
* Lekeplasskontrollen (norsk nettsted om sikkerheten på lekeplasser)
Thomas Riley Marshall

**Thomas Riley Marshall** (født 14. mars 1854, død 1. juni 1925) var en amerikansk politiker som i 1913 ble USAs 28. visepresident under president Woodrow Wilson.

## Liv og virke
### Bakgrunn
Thomas Riley Marshall ble født i North Manchester i Indiana, og han utdannet seg til jurist. Han begynte sin advokatpraktis i 1875 i Columbia City, før han i 1909 ble valgt som guvernør i Indiana. 

### Visepresident
Da Demokratene skulle bestemme hvem som skulle bli deres presidentkandidat ved valget i 1912 var Marshall lenge et hett navn, men i siste liten ble Woodrow Wilson stemt inn i stedet for ham. Han ble likevel med på valgseddelen, og sammen vant de presidentvalget med god margin.

Forholdet mellom Marshall og Wilson var ikke spesielt godt. Selv om Marshall ble invitert med på regjeringens møter, ble hans innspill sjelden tatt hensyn til. I 1913 gikk Wilson til det skritt å møte medlemmene i Senatet personlig, i stedet for å sende visepresidenten, slik praksisen hadde vært tidligere. Wilson ønsket med dette å sende ut signaler om at han på ingen måte stolte på sin visepresident i delikate affærer. Siden dette har de etterfølgende presidenter sjelden brukt sine visepresidenter som mellommenn i kontakten med Senatet.

Under Marshalls andre termin ble USA med i første verdenskrig. Wilson sendte ham ut for å sanke støtte til krigsinnsatsen, noe som passet utmerket for Marshall. Videre ble Marshall i denne perioden den første visepresidenten som avholdt kabinettmøter. Han fikk dette ansvaret da Wilson måtte reise til Europa for å signere Versaillestraktaten og promotere idéen om Folkeforbundet.

2. oktober 1919 fikk presidenten sitt andre hjerneslag, og var ikke lenger i stand til å fungere som president. Selv om visepresident Marshall da kunne trådt inn som fungerende president, ønsket han ikke å gjøre dette. Han utførte de fleste av presidentens seremonielle oppgaver i den gjenværende delen av presidentperioden uten å overta presidentens formelle makt.

Marshall returnerte til Indianapolis etter endt periode som visepresident, og gjenopptok der sin advokatpraksis. Han skrev også flere bøker. 

I 1925 døde han under et besøk i Washington D.C. 

## Referanser


## Litteratur
* Robert Sobel und John Raimo (Hrsg.): *Biographical Directory of the Governors of the United States, 1789–1978.* Band 1, Meckler Books, Westport 1978. 4 Bände.

## Eksterne lenker
* 
*
Joe Elliott

**Joseph Thomas «Joe» Elliott** (født 1. august 1959 i Sheffield, South Yorkshire) er vokalisten i hard rock-gruppen Def Leppard.

Han er et av medlemmene som har vært med fra bandet ble etablert i 1977. Foruten å være vokalist er han også låtskriver for bandet og har vært med på å skrive nærmest samtlige av bandets sanger. Han er kjent for sin hese stemme.

## Referanser


## Eksterne lenker
* 
* 
*
Roing under Sommer-OL 1904

**Roing under Sommer-OL 1904** ble arrangert 29.- og 30. juli 1904 på Creve Coeur Lake ved Maryland Heights.

Roing var med på det olympiske programmet for andre gang 1904 i St. Louis. Totalt 44 utøvere fra to land deltok i fem roøvelser. Det ble dessuten arrangert ytterligere sju roregattaer i forbindelse med verdensutstillingen som ikke var med på det olympiske programmet. 

## Medaljefordeling

## Resultater
### Singlesculler
*Fire båter deltok

### Dobbelsculler
*Tre båter deltok

### Toer uten styrmann
*Tre båter var påmeldt men kun to stilte til start. Bonsemedaljen ble dermed utdelt til en båt som ikke startet

### Firer uten styrmann
*Kun tre båter deltok

### Åtter
*Kun to båter deltok

## Eksterne lenker
* Rowing at the 1904 Summer Olympics hos olympedia.org
* Resultater og profilside  hos sports-reference.com
Erling Sandene

**Erling Sandene** (født 7. april 1921 i Bærum, død 5. mars 2015) var en norsk jurist (cand. jur. 1943) og høyesterettsjustitiarius.

Sandene startet sin juridiske karriere som dommerfullmektig på Eidsvoll i 1945. I 1946 begynte han i Justisdepartementet og var ansatt i Lovavdelingen i perioden 1948-1962. I denne perioden studerte han også amerikansk rett ved University of Colorado i USA. I 1966 ble han utnevnt til fylkesmann i Møre og Romsdal fram til 1972, da han ble utnevnt til dommer i Norges Høyesterett. I perioden 1974 til 1982 hadde han permisjon fra Høyesterett for å være Stortingets ombudsmann for forvaltningen. Etter perioden som sivilombudsmann gikk Sandene tilbake som dommer i Høyesterett.

I 1984 var Sandene en av to søkere til den ledige stillingen som høyesterettsjustitiarius etter Rolv Ryssdal, som gikk av for aldersgrensen. Sandene satt som høyesterettsjustitiarius fram til han gikk av for aldersgrensen i 1991 og ble avløst av Carsten Smith.

Erling Sandene skrev tredje utgave av Ragnar Knophs *Norsk arverett* (1959) og en kommentarutgave til oreigningsloven (1962, 1990). Sandene overtok i 1971 som leder av Jaktlovutvalget av 1968. 

Sandene ble utnevnt til kommandør av St. Olavs Orden i 1978. Han var frimurer av XI. grad.

## Referanser
Arts and Crafts

**Arts and Crafts** (engelsk for «kunsthåndverk») eller **the Arts and Crafts Movement** var det engelske navnet på en designretning eller bevegelse som ville gjenreise de estetiske kvalitetene i kunsthåndverket. Bevegelsen oppstod på 1860-tallet og varte til begynnelsen av 1900-tallet med et høydepunkt i Storbritannia og USA mellom 1880 og 1910. Den var inspirert av tankene til den engelske kunstkritikeren John Ruskin, spesielt boken *The Stones of Venice* (1853) og kapitlet *The Nature of Gothic*, og arbeidet til designeren William Morris.

Arts and Crafts som reformistisk bevegelse hadde innflytelse på britisk og amerikansk arkitektur, dekorativ kunst, interiør- og møbeldesign, håndverk og selv utformingen av engelske hager. De ledende navnene var William Morris, Charles Robert Ashbee, T. J. Cobden Sanderson, Walter Crane, Nelson Dawson, Phoebe Anna Traquair, Herbert Tudor Buckland, Charles Rennie Mackintosh, Christopher Dresser, Edwin Lutyens, Ernest Gimson, William Lethaby, Edward Schroeder Prior, Frank Lloyd Wright, Gustav Stickley, og kunstnere knyttet til pre-rafaelittene.

I USA er de tilsvarende begrepene for Arts and Crafts markert som «American Craftsman» eller «Craftsman style». Arts and craft er stilen som dominerte før art nouveau/jugendstil. (1890–1910)

Arts and Crafts-bevegelsen startet som en av flere bevegelser som strebet etter en stil som var samtidig og spesifikk for 1800-tallet. Den kom til å bli sett på som en reaksjon mot de eklektiske, historiske stilene og stilimiterende industriproduktene som den industrielle revolusjonen hadde skapt. Bevegelsen ønsket seg håndverkframstilte istedenfor maskintilvirkede produkter og en personlig stil istedenfor de historiske stilene. Imidlertid kan man i den formgivningen som bevegelsen ga opphav til se en viss forkjærlighet til nygotikk og landlig idyll, og mange av produktene som ble laget med gjort noe uferdige for å gi et mer rustikt inntrykk.

Den innflytelsesrike svenske kunsthistorikeren Gregor Paulsson hadde stor sympati med bevegelsen i motsetningen til pre-rafaelittene, som han foraktet, og som bevegelsen blant annet hadde som forutsetning. I henhold til Paulsson var «Morris’ kunstnergjerning forankret i en sosialistisk samfunnsordning, en ikke-marxistisk sosialisme som hvilte mer på en sosial enn på en økonomisk-teoretisk grunnvoll.»

## Referanser


## Litteratur
*Cathers, David M. *Furniture of the American Arts and Crafts Movement*. The New American Library, Inc., 1981. ISBN 0-453-00397-4
*Kaplan, Wendy. "The Art that is Life", *The Arts & Crafts Movement in America, 1875&ndash;1920*. New York: Little, Brown and Company, 1987.

## Eksterne lenker
* The Arts & Crafts Society 
* Blackwell, the Arts & Crafts House 
* Craftsman Perspective – nettsted for Arts and Crafts arkitektur
* Wiener Werkstätte
* Vienna Sezession
* Arts and Crafts in Vienna 1900
Magellan-tåre

**Magellan-tåre** (*Fuchsia magellanica*) er en liten, løvfellende busk med en opprett, tett vekstform. Greinene er først stivt opprette, men senere blir de lett hengende. Barken er først vinrød og glatt, men senere blir den brun og oppsprukket. Knoppene er kransstilte eller – sjeldnere – motsatte. Bladene er lansettformet med tagget rand. Oversiden er blank og mørkegrønn, mens undersiden er lysegrønn. Blomstringen skjer over en lang periode fra slutten av juli til midt i oktober. Blomstene henger enkeltvis ned fra bladhjørnene på tynne, røde stilker. Blomsten har fire utstående, røde begerblader og fire små, fiolette kronblader. Pollenbærere og griffel rager langt nedenfor blomsten. Fruktene er saftige bær, som i milde kyststrøk på Sørvestlandet kan bli modne etter en god sommer og høst. I så fall spirer frøene villig, men med planter av meget blandet kvalitet.

Rotnettet består av noen få, høytliggende hovedrøtter med mange, fint forgreinede siderøtter. I hjemlandet pollineres arten av kolibrier. Her i landet klarer insekter det samme. Fruktene er spiselige og forhandles i Chile under navnet *chanchitos*.

I hjemlandet blir den 5 × 5 m (50 × 50 cm/år). I Norge blir den 1,5 × 1,5 m(25 × 25 cm/år), og dersom den dyrkes utendørs fryser den selv i gode områder helt ned i løpet av vinteren. 

Denne arten vokser på meget fuktige steder i Chile og Argentina: langs vannløp, ved fosser og i fuktige skoger helt ned til Ildlandet. 

## Referanser




## Eksterne lenker
*
Fekting under Sommer-OL 1904

**Fekting under Sommer-OL 1904** ble arrangert 7.- og 8. september 1904 i Francis Gymnasium i St. Louis. 

Fekting var med på OL-programmet for tredje gang i 1904 i St. Louis og det ble konkurrert i fem klasser. Cubaneren Ramón Fonst vant tre gull. Det ble i tillegg arrangert en fekteturnering for juniorer utenfor det offisielle olympiske programmet. 

## Medaljefordeling

## Resultater
### Florett
*Ni fektere fra tre nasjoner.

### Florett lagkonkurranse
*To lag med tre fektere på hvert lag.

### Kårde
*Fem fektere fra tre nasjoner.

### Sabel
*Fem fektere fra to nasjoner.

### Stokkfekting
*Tre fektere fra to nasjoner.

## Eksterne lenker
* Fencing at the 1904 Summer Olympics hos olympedia.org
* Resultater og profilside  hos sports-reference.com
Glasskår (film)

***Glasskår*** er en norsk film fra 2002. Filmen er basert på romanen ved samme navn av Harald Rosenløw Eeg

## Handling
Filmen handler om Viktor, en elleve år gammel gutt som har én helt i verden, storebroren.

Viktor og kompisen Roger og Arnor prøver å starte et band for å bli kulere. Noe som ikke ser ut til å virke.

## Medvirkende
### Skuespillere
* Viktor – Eirik Evjen
* Roger – Martin Jonny Raaen Eidissen
* Arnor – Eirik Stigar
* Ole Kristian/ OK – Jonas Lauritzen
* Remi – Joachim Rafaelsen
* Car – Kristine Skolt Gjertsten
* Onkel Reidar – Robert Skjærstad
* Arne Prest – Bjarte Hjelmeland
* Vidar – Kai Kenneth Hanson
* Viktors mor – Janne Kokkin
* Viktors far – Lasse Kolsrud
* Lille Jonas – Ferdinand Falsen-Hiis

### Diverse
* Produsent: Finn Gjerdrum og Torleif Hauge
* Regissør: Lars Berg
* Fotograf: Gaute Gunnari
* Musikk: Sverre Indris Joner

## Referanser


## Eksterne lenker
*
Jesse Metcalfe

**Jesse Eden Metcalfe** (født 1978) er en amerikansk skuespiller. Han vokste opp som enebarn i Waterford i Connecticut, hvor han senere arbeidet for stefarens landskaps-firma.

Etter high-school begynte Jesse på *The Tisch School of Arts* på New York University, opprinnelig for å bli regissør. Mens han gikk på college, jobbet han som modell i reklamer for blant annet magasinene Seventeen og YM. Etter å ha tatt noen få dramatimer på college, var det tydelig for ham at han ville bli skuespiller. Han deltok på en åpen audition sammen med flere hundre skuespillere for såpeoperaen *Passions*. Resultatet var at han fikk rollen som Miguel Lopez-Fitzgerald, og beholdt den i fem år.

I 2004 fikk han rollen som gartneren John Rowland i TV-serien Frustrerte fruer. Siden da har han vært gjest i mange talkshows og TV-programmer som: Oprah, Ellen og Tony Danza. Reportasjer om ham har blitt publisert i titalls tidsskrifter og ukeblader. Han har også spilt i komedien John Tucker Must Die fra 2007, med blant andre Ashanti, Sophia Bush og Brittany Snow. I 2010 fikk han en rolle i skrekkfilmen The Tortured, sammen med Erika Christensen.

Fritiden bruker han på hobbyer som forming, piano og golf. Han spiller også basketball, og du kan se ham spille for Hollywood Knights, et kjendislag som spiller for å samle inn penger til high schools i Sør-California.

## Referanser


## Eksterne lenker
* 
* 
*
Stuping under Sommer-OL 1904

**Stuping under Sommer-OL 1904** ble arrangert 5.- og 7. september 1904 i Forest Park i St. Louis. 

Stuping var med på OL-programmet for første gang i 1904 i St. Louis. Det ble konkurrert i to øvelser, 10 meter stuping og flyting. Det var totalt ti deltakere fra to nasjoner.   

## Medaljefordeling

## Resultater
### 10 meter stuping
*Fem utøvere fra to nasjoner deltok

### Flyting
*Fem utøvere fra USA deltok i konkurranse om hvem som i løpet av 60 sekunder kunne flyte den lengste distansen i vannet uten å bevege kroppen

## Referanser


## Eksterne lenker
* Diving at the 1904 Summer Olympics hos olympedia.org
* Plunge For Distance, Men hos olympedia.org
Amalie

**Amalie** er et kvinnenavn av tysk opprinnelse. Latinsk tysk kortform av gotiske navn med forleddet *Amal*, som betyr «virksom».

## Utbredelse
Amalie er et vanlig navn i Danmark. Ifølge Statistisk sentralbyrå er det 4&nbsp;327 i Norge som har Amalie som første fornavn, mens det er 3&nbsp;627 kvinner som har Amalie som eneste fornavn. Det var en popularitetsbølge fra 1800-tallet som nærmet seg bunnivå i 1915. Det var først på slutten av 1980-tallet at navnet begynte å ta seg opp igjen i Norge. 

Navnet *Amalie* var vanlig i Norge på siste halvdel av 1800-tallet og igjen fra 1990-årene og hadde en popularitetstopp med 1,1 % i 1996.

|}

## Kjente personer med navnet Amalie
Personene i listen er ordnet kronologisk etter fødselsår.
* Sophie Amalie av Danmark og Norge (1628–1685), dansk-norsk dronning
* Charlotte Amalie av Danmark og Norge (1650–1714), dansk-norsk dronning
* Sophie Amalie Moth (1654–1719), dansk adelskvinne
* Amalie Münster (1767–1814), dansk hoffdame og poet 
* Amalie Skram (1846–1905), norsk forfatter
* Amalie Iuel (f. 1994), norsk friidrettsutøver 

### Annen bruk av navnet
* Amalies jul, norsk julekalenderserie for barn.
* Amalienborg, et slottsanlegg i København

## Referanser


## Eksterne lenker
*
KV «Leikvin»

**KV «Leikvin»** (oppr. «Sjøbris») var mellom 2007 og 2010 et innleid kystvaktfartøy i KV Sør.

## Bakgrunn og ombygging
Fartøyet var opprinnelig en kombinert fabrikksnurper/tråler. «Sjøbris» ble bygget av Skala Skipasmidja på Færøyene, og ble sjøsatt i 1969. Båten fungerte som ringnotsnurper og ble bygget om og pusset opp i 1987. I 2006 lå «Sjøbris» i opplag for salg, men ble i 2007 sendt til Stettin i Polen for oppgradering og klargjøring til kystvakttjeneste, etter at kystvakten hadde inngått kontrakt med eierne, Remøy Management.

Mens KV «Leikvin» var i tjeneste var den det eneste skipet i Kystvakt Sør som ikke var gråmalt. Av kostnadshensyn hadde man i stedet valgt å beholde originalfargen, siden skipet etter planen ikke skulle være inne i kystvaktens tjeneste lenge. Skipet var i stedet merket med nasjonalitetskjennetegn. Skipet var også spesielt i kystvaktsammenheng ved at det hadde en hel fiskerifabrikk om bord, på grunn av sin tidligere funksjon som ringnotsnurper. Skipet skulle etter planen være i kystvaktens tjeneste frem til mars 2008, da et nytt fartøy i Barentshav-klassen etter planen skulle overta. Fartøyet ble imidlertid i tjeneste helt frem til 2010.

Fartøyets ansvarsområde var hovedsakelig i Nordsjøen.

## Eksterne lenker
* Tek kommando på KV Leikvin, mil.no
* Herøynytt, KV Leikvin (med bilde)
* Herøynytt om overtagelsen
Løiten Lys

**Løiten Lys** er et lysstøperi på Brenneriroa i Løten kommune. Støperiet ble startet i november 1991 som en énmannsbedrift i kjelleren i disponentboligen til Løiten Brænderi. I 1996 flyttet støperiet til dagens lokaler i Løiten Brænderi. I slutten av desember samme år ble lokalene ødelagt i en brann, men støperiet åpnet igjen i 1997 og er i dag Norges største produsent av håndlagde lys. 

## Eksterne lenker
* Hjemmeside  Løiten Lys
* Hjemmeside Løiten Brænderi
Outlawz

**Outlawz** er en West Coast rap-gruppe som ble stiftet av 2Pac. Det var først på 2Pac's *Makaveli*-album at Outlawz var med på et par sanger.  Videre laget 2Pac og Outlawz albumet *[[Still I Rise (album)|Still I Rise]]*. 

Men det var ikke før 2000 Outlawz ga ut sitt eget album *Ride with Us or Collide with Us*. Men albumet floppet, det samme gjorde oppfølgeren *Novakane* året etter, selv om Outlawz holdt på 2Pac's West Coast thug/gangsta stil, fikk de ikke samme suksess. De jobbet ikke med noen av de høyest profilerte West Coast produsentene eller MC'ene på den tiden heller, selv om de hadde jobbet nært med 2Pac før han døde. Medlem Young Noble samarbeidet med Layzie Bone i 2006 på albumet Thug Brothers. Senere samme år slapp Outlawz albumet *Against All Oddz*, det ble heller ingen stor suksess.
Outlawz har i tillegg samarbeidet med de norske hiphoperne, Da Playboy Foundation (Oral Bee, Mr. Pimp Lotion & Big Ice), som har bidratt med beats på plata 'Against All Oddz'.

Outlawz er idag signert til Young Buck's Cashville Records, der de jobber med deres 2008 prosjekt "Ghetto Gospel". En av flere nye sanger "The Outlawz Ft. Young Buck & Dion – Driving down The Freeway" er mulige å høre på nettet. Outlawz, Young Buck og resten av Cashville Records gav i juni ut mixtapen Cashville Takeover som er mulig å laste ned gratis fra deres myspace side.

## Diskografi
### Studioalbum
* 1999: *[[Still I Rise (album)|Still I Rise]]*
* 2000: *[[Ride wit Us or Collide wit Us]]*
* 2001: *[[Novakane]]*
* 2002: *[[Neva Surrenda]]*
* 2005: *[[Outlaw 4 Life: 2005 A.P.]]*
* 2006: *[[Against All Oddz (Young Noble and E.D.I. album)|Against All Oddz]]*
* 2008: *[[We Want In: The Street LP]]*
* 2011: *[[Perfect Timing (Outlawz album)|Perfect Timing]]*
* 2016: *[[Livin Legendz]]*
* 2017: *[[LastOnezLeft|#LastOnezLeft]]*

### Fellesalbum
* 2006: *[[Can't Sell Dope Forever]]* (med Dead Prez)

## Referanser


## Eksterne lenker
* 
* 
*
Algebraisk struktur

En **algebraisk struktur** er en mengde der det er definert en eller flere binære operasjoner. Strukturen blir bestemt av de valgte aksiomene. Operasjonene kan være definert med egenskapene assosiativitet, kommutativitet og distributivitet. Strukturene er som regel utstyrt med ett eller flere identitetselement.

Eksempel på strukturer er grupper, ringer og kropper.

## Se også
* Struktur (matematikk)
Karl-Gösta Bergström

**Karl-Gösta** «**K-G**» **Bergström** (født 15. juli 1945) er en svensk journalist som arbeider i Sveriges Television som innenrikspolitisk kommentator.

Bergström begynte sin journalistiske karriere som sportsjournalist i *[[Svenska Dagbladet]]* og *[[Upsala Nya Tidning]]*. I 1978 kom han til SVT og ''Rapport'', der han har jobbet siden.

Før Bergström begynte sin journalistiske karriere var han omkring 1970 moderat kommunalpolitiker i Kalix.

Bergström leder nå programmet «Rakt på med K-G Bergström» i SVT.
Humanbiologi

**Humanbiologi** er læren om hvordan menneskekroppen er oppbygd og fungerer. Emnet omfatter alle aspekter ved menneskeorganismen, inkludert genetikk, økologi, anatomi og fysiologi, antropologi og ernæring. Humanbiologi er nært beslektet med andre biologiske fagområder som medisin, primatbiologi og biologisk antropologi.

## Referanser
Bestand

**Bestand** er et begrep som brukes innen biologien, eksempelvis til å beskrive populasjoner av celler og dyr og forekomster av planter og trær innenfor et begrenset geografisk område. Man kan således snakke om den norske bestanden av elg, et fylkes eller en kommunes elgbestand, hjortebestand og viltbestand med videre. Bestandsbegrepet brukes ofte i tilknytning til jaktbare arter, fiske og skog- og landbruksnæringen.

## Botanikk
Bestand er også et ensartet område i skogen og er et sentralt begrep i norsk skogbruk. Vi har i mange år drevet det vi kaller bestandsskogbruk. Det vil si at vi deler skogen inn i ensartede områder (en bestand) og gir området lik behandling. For at dette skal gå an, må det innenfor bestanden være lik bonitet og hogstklasse og jevn tetthet og treslagsfordeling. I tillegg skal arealet være over 2 daa. Driftsforholdene skal også være ensartede innenfor bestanden. 

Innenfor skogbruket kalles det ofte «et bestand». Dette er grammatisk feil siden «bestand» er et hankjønnsord og ikke et intetkjønnsord. Korrekt bruk er derfor «en bestand / bestanden». Bruken av artikkel «et» for intetkjønn er dog såpass etablert at bruken av det er så godt som altomfattende.

## Eksterne lenker
* https://web.archive.org/web/20070927190039/http://iis.hedped.no/vetlesen/skogbruk/
Smaken av hund

***Smaken av hund*** er en norsk dokumentarfilm fra 2006 som tar for seg kjøtt- og meieriindustrien i Norge. Filmen er laget av Are Syvertsen og Jon Martin Førland med støtte fra Fritt ord. Det var egentlig meningen at filmen skulle bli vist på TV 2 den 3. april 2006, men kanalen trakk seg. NRK har heller ikke villet vise filmen. TV 2 begrunnet valget om å ikke sende den med at kanalen var redd for å bryte presseetiske standarder på grunn av filmens bruk av skjulte kameraer og metoder brukt under intervjuer etter kritikk fra intervjuobjekter.

Med støtte fra Norsk filmfond ble filmen utvidet til en kinofilm og hadde premiere på Bergen internasjonale filmfestival den 19. oktober 2006.

Filmen fikk i 2007 prisen Sølvboken på Roshd Internasjonale Filmfestival i Teheran.

Filmen viser bilder av levende kyllinger som dras inn i en treske maskin.

Priors organisasjonsdirektør uttalte om filmen at enkelte av opptakene måtte være fra utlandet, da Norge ikke bruker slike plukkemaskiner. Filmskaperne svarte at maskinen var filmet på Hærland, i selskap med Prior's veterinær, i mai 2005. Veterinæren responderte at han ikke kunne huske om han hadde vært i følge med et filmteam eller ikke(?).

## Referanser


## Eksterne lenker
* 
*  Smaken av hund - Film ; 1-12
Turn under Sommer-OL 1904

**Turn under Sommer-OL 1904** ble arrangert fra 1. og 2. juli samt 28. oktober 1904 på Francis Olympic Field i St. Louis. 

Turn var med på OL-programmet for tredje gang i 1904 i St. Louis. Det ble konkurrert i elleve øvelser, alle kun for menn. Øvelsene som ble arrangert i juli hadde 119 turnere fra tre nasjoner som deltok, 111 fra USA sju fra Tyskland og en fra Sveits. Øvelsene som ble arrangert 28. oktober hadde meget begrenset deltakelse og alle utøverne var fra USA. Det ble dessuten arrangert ytterligere sju turnøvelser i forbindelse med verdensutstillingen som ikke var med på det olympiske programmet.  

## Medaljefordeling

## Resultater
### Mangekamp
*1. og 2. juli 1904
*Resultatet her er summen av trekampen i turn og trekamp friidrett, det vil si 100 meter, lengde, kulestøt, skranke, svingstang og hest (hopp og bøylehest). 

### Mangekamp, lag
*1. og 2. juli 1904
*Kun klubblag fra USA deltok, vinnerlaget besto også av en utøver fra Østerrike og laget er derfor registrert som blandet lag (XXB).

### Trekamp
*1. og 2. juli 1904
*Det ble konkurrert i tre apparater: svingstang, skranke og hest. Sistnevnte var todelt, i hopp over hest (kalt «long horse») og bøylehest (kalt «side horse»). Hver turner gjorde to obligatoriske øvelser og en selvvalgt øvelse i hvert apparat. I hest gjorde de en obligatorisk øvelse i hopp, og en obligatorisk og en selvvalgt øvelse i bøylehest. De kunne få maksimum 5 poeng pr øvelse, dvs. maksimum 45 poeng sammenlagt. 

### Trekamp (friidrett)

*1. og 2. juli 1904
*Trekamp (friidrett) listes av IOK under friidrett, men hos andre kilder under turn. Deltakerne var mer turnere enn friidrettsutøvere, selv om øvelsene er knyttet til friidrett. Øvelsen var dessuten en del av mangekampen sammenlagt i turn. 

### Kombinasjon
*28. oktober 1904
*Kombinasjonen besto av svingstang, skranke, hopp og bøylehest

### Skranke
*28. oktober 1904

### Svingstang
*28. oktober 1904

### Bøylehest
*28. oktober 1904

### Hopp
*28. oktober 1904

### Ringer
*28. oktober 1904

### Tauklatring
*28. oktober 1904
*Tauet var 7,62 meter langt. Raskeste utøver til toppen av tauet vant

### Køller
*28. oktober 1904

## Eksterne lenker
* Artistic Gymnastics at the 1904 Summer Olympics hos olympedia.org
Spurter (syklist)

En **spurter** i sykling er en landeveissyklist eller banesyklist som kan levere en eksplosiv avslutning på et løp ved å akselerere hurtig til en høy hastighet, ofte ved hjelp av dragsuget til en annen syklist eller en gruppe syklister i en taktisk manøver for å spare krefter og energi.

## Landeveissykling

Sprintere har et større antall hurtigrykkende muskelfibrer enn andre typer syklister. Sprintere har også ofte en større kroppsbygning, og den store beinstyrken og sterke overkroppen spurterne har, gjør at de kan komme opp i stor fart i kortere perioder, noe som er nødvendig i jevne avslutninger. Noen sprintere har en høy toppfart, men trenger en lang strekning for å nå denne, mens andre kan akselerere til en høy hastighet på noen få meter.

En spurter er vanligvis tyngre enn andre syklister, og er derfor begrenset til flate løyper. Det er vanlig at sprintere faller av hovedfeltene i løp med kategoriserte stigninger.
Ulike spurtere foretrekker ulike typer spurter. Noen foretrekker å skyte fart, mens andre liker å ligge i dragsuget bak lagkamerater eller motstanderer. Noen spurtere foretrekker lette stigninger i avslutningene, mens andre foretrekker flate spurter, eller til og med i nedoverbakker. En spurter som Mario Cipollini for eksempel, kunne vinne alle typer spurter, utenom de med stigninger.

## Taktikk

I tradisjonelle landeveisløp kan spurterne vente tålmodig til de siste hundre meterne av løpet før de setter inn topphastigheten. Mange av løpene blir avgjort i massespurter der mange av spurterne har lagkamerater som holder tempoet oppe og skaper dragsug som sprinteren kan ligge i og spare krefter, noe som øker sjansene til å vinne spurten.

Mario Cipollini perfeksjonerte lagspillet i spurter i 1990-årene. Laget hans lå fremst i feltet og holdt en høy hastighet som gjorde det svært vanskelig for syklister med svakere spurtferdigheter å stikke fra. De sørget også for at Cipollini lå godt posisjonert i forhold til de andre spurterne. Senere har andre spurtere som Alessandro Petacchi designet laget sitt for å få ett best mulig utgangspunkt i spurtene.

Spurterne kan også konkurrere i innlagte spurter underveis i et ritt. I etapperitt, som for eksempel Tour de France, legges poeng i innlagte spurter og i avslutningen av etappen sammen i en poengkonkurranse. Den konkurransen blir ofte vunnet av den mest stabilt gode spurteren under rittet. Tyske Erik Zabel vant den grønne poengtrøya i Tour de France mellom 1996 og 2001.

Mange av klassikerne, som for eksempel Milano–Sanremo, favoriserer spurterne og avsluttes som oftest i en massespurt. Erik Zabel fikk kallenavnet «Mr. Milan-Sanremo» etter å ha vunnet éndagsrittet fire ganger.